Salta al menú principal
Salta al contingut de la pàgina

Dijous 17.02.11

Sant Andreu de Palomar

Portada
Fòrums
Enquestes
Locals

Notícies

Notícies

Dimarts  13.03.2007  10:39

Kan Llimona desallotjat

A les sis del matí de dimarts 13 de març 2007.

Segons la pàgina web del butlletí mensual popular 'Sant Andreu Informa't', aquest matí de dimarts i 13, a les 6, un mínim de 3 dotacions d'antiavalots dels mossos d'esquadra, més altres agents del mateix cos policial, han fet acte de presència al C.S.O. Kan Llimona del carrer Coroleu cantonada Castellbell, a la Plaça de Les Palmeres, a cops de mall han tirat a terra la porta, sobresaltant a les 4 persones que hi havia, i els han desallotjat .

Kan Llimona, dues cases en bon estat i molt integrades a l'estètica urbana del Barri de Sant Pacià andreuenc, que anaven a ser enderrocades, van ser okupades el passat 21 de febrer per a ser utilitzades com a Centre Social, dels que tant mancat s'està a Sant Andreu de Palomar.

Durant aquestes tres setmanes s'hi han efectuat unes jornades de portes obertes i diversos actes culturals, com ara cinema a la fresca, actuacions de mim, 'kafeta flamenka', un concert de rock, etc. També assemblees per a organitzar la neteja i adequació dels locals i les eixides.

Avui, des de quarts de 7 del matí s'ha anat concentrant gent, mirant de treure les pertinences del local.

Hi ha convocada una manifestació de rebuig al desallotjament per aquesta tarda a les 8 del vespre a la plaça Orfila davant l'edifici de l'Ajuntament de Sant Andreu de Palomar, 'okupat', segons alguns, pel 'districte Sant Andreu' de l'ajuntament de Barcelona on s'hi llegirà un Manifest.

Xarxes socials

Envia l'article

Imprimeix l'article

Converteix a PDF

Publicitat

Facebook

Portada
Fòrums
Enquestes
Locals

Publicitat
Mapa web
Contacte
Qui som
Avís legal
Privacy Policy

Partal, Maresma & Associats, S.L.

Ferlandina 4308001 Barcelona93.442.64.39
Produït per gnuine